El govern de Gandia millora la plaça El·líptica amb fons procedents dels pressupostos participatius
26 enero 2022

## El govern de Gandia millora la plaça El·líptica amb fons procedents dels pressupostos participatius26 enero 2022Última actualización: 26 enero 2022

![](../gestion/img/8fd13024f36f19acf856feb42bc237fada0f6e3bbdf7845535d41976a2aa0cce.png)  
  

Dissabte 29 de gener la plaça El·líptica acollirà una varietat de jocs infantils d’11 h a 14 hores per a inaugurar la remodelació d’aquest espai gràcies a la votació dels pressupostos participatius de 2021. "_La millora demostra que la participació a Gandia és efectiva i que els pressupostos participatius milloren espais importants de la nostra ciutat_", ha destacat Nahuel González, regidor de Participació Ciutadana.

Per la seua banda, el president de la Junta de Districte de Plaça El·líptica - República Argentina, Salvador Gregori, ha destacat algunes de les remodelacions que s’han realitzat a la plaça: "_La millora d’enllumenament i dels passos de vianants; el tancament perimetral; i la renovada zona de jocs infantils han donat un altre aspecte a eixe punt d’encontre tan vertebrador del barri_". Així mateix, ha convidat a veïns i veïnes a l’esdeveniment de dissabte: "_Animem a tots els veïns a vindre a les 11h i a disfrutar de totes les sorpreses que tenim preparades_".